རིགས་བརྒྱའི་བདག་ཉིད་མཚུངས་མེད་བླ་མ་ལ། སྙིང་ནས་མོས་པའི་སེམས་
ཀྱིས་སྐྱབས་གསོལ་ན།། རྣམ་པར་ཀུན་ཏུ་ཐུགས་རྗེས་རབ་གཟུང་ནས༎ འགྲོ་བའི་
བློ་སྣ་དགེ་ལ་བསྒྱུར་དུ་གསོལཀ གསོན་དང་སྐལ་བཟང་གྲོགས་མཆོག་དམ་པ་ལགས།།
སྙིང་ནས་དགེ་བ་དོན་དུ་གཉེར་དགོངས་ན།།
རྒྱལ་འཕགས་གོང་མའི་བཀའ་ལས་
གསུངས་བཞིན་དུ།། ང་ཡི་ཚིག་འགའ་ཞུ་བ་ཐུགས་ལ་ཟུངས།། སྔོན་དུ་བསོད་
ནམས་བསགས་པའི་མཐུས་བྱིན་པའི།། མངོན་མཐོ་ངེས་ལེགས་གང་ཡང་བདེ་བླགས་
སུ། སྒྲུབ་པ་མཆོག་པའི་རྟེན་བཟང་འདི་རྙེད་དུས།། སྙིང་ནས་དགེ་ལ་བརྩོན་པར་
གྱིས་དང་གྲོགས༎ དེ་ཡང་སྙིང་ལ་རུས་པ་ལེགས་བཅུག་ནས། བརྩོན་པའི་སྟོབས་
ཀྱིས་དགེ་ལམ་མ་ཞུགས་ན།། རྣམ་གཡེང་ངང་དུ་མི་ཚེ་ཟད་གྱུར་ཏེ། ཆོས་མེད་འདི་
ཀའི་ངང་དུ་འཆི་དགོས་འབྱུང་།། དེ་ཚེ་རང་ཉིད་རང་ལ་ཡི་མུག་ནས། སྙིང་ནས་
ཟུག་གཟེར་ལྡང་ཡང་ཕན་པ་མེད།། ལས་ངན་བསགས་པ་ཆེ་ཡང་བསྐྱུར་ཐབས་བྲལ།།
ཕྱི་མའི་སྡུག་བསྔལ་དྲན་ཡང་ཐབས་མ་མཆིས།། དེ་ཕྱིར་འཆི་ཁར་རྣམ་དཀར་དགེ་
བའི་ལས། གང་གི་ཀྱང་ནི་ཕན་པ་མི་འགྱུར་ཕྱིར། ད་རེས་འཆི་ཁར་ཕན་པའི་དགེ་
སྦྱོར་ལ། ནན་ཏན་བསྐྱེད་ཅིང་དོན་ལ་འབད་པར་རིག །དེ་ཡང་ཚེ་འདིའི་འདོད་
པ་མ་སྤང་ན༎ ཇི་ལྟར་སྤྱད་ཀྱང་ཡང་དག་དོན་དང་རིང་།༎ གང་ལྟར་བསྒྲུབས་ཀྱང་
ཐར་པའི་རྒྱུར་འགྲོ་དཀའ། དེ་ཕྱིར་འདི་སྣང་བློ་ཡིས་གཏོང་མཛོད་ལ། ཡ་ཀི་དག་
པའི་རི་ལ་གནས་བྱས་ཤིང་།། ཚེ་དང་སྒྲུབ་པ་མཉམ་སྐྱལ་དམ་བཅས་ནས།། ན་མ་
འཆི་ངེས་མེད་ཚུལ་ལ་ཐུགས་གཏད་དེ།། བྱང་ཆུབ་སེམས་གཉིས་སྦྱོང་ལ་འབད་
བར་བྱ།། འདི་ལྟར་འཁོར་བའི་མཚོ་ལ་བྱིང་པའི་འགྲོ། གང་ཡང་ཕ་མར་མ་བྱས་
མེད་ངེས་པས།། ཐམས་ཅད་སྡུག་བསྔལ་ལས་གྲོལ་བདེ་འཐོབ་ཕྱིར༎ བླ་མེད་བྱང་
75

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
ཆུབ་མཆོག་ཏུ་སེམས་བསྐྱེད་ཅིང་།། རིགས་ཀུན་འདུས་གཙོ་དྲིན་ཆེན་བླ་མ་ལ།
སྙིང་ནས་མོས་པའི་གདུང་བ་ཆེར་བསྐྱེད་དེ། སྤུ་ལྡང་སྐྱི་ཟ་མཆི་མ་གཡོ་དང་བཅས།།
མཚན་ནས་འབོད་ཅིང་གསོལ་བ་ཐོབ་བྱས་ལ། དབང་བཞི་དམིགས་པས་རང་
རྒྱུད་སྨིན་པ་དང༌།། ཐུགས་ཡིད་དབྱེར་མེད་བསྲེས་ལ་དེའི་རྗེས་སུ༎། སྔར་བསམ་
ཕྱི་མནོའི་རྟོག་པ་རྦད་བཅད་དེ༎ མ་བཅོས་རང་ལུགས་ངང་དུ་ཆོམ་གྱིས་ཞོག །དེ་
ཡང་བཞག་རྒྱུའི་ངོ་བོ་སྟོང་པ་ལ།། བཞག་མཁན་རང་ཡང་རང་བཞིན་མ་གྲུབ་སྟེ།།
བཞག་བྱ་གཞག་བྱེད་ལས་འདས་གཉུག་མའི་ངང་།། མ་གཡོས་རང་སར་གནས་
པ་གནས་པ་ལ། དེ་ལ་རྣམ་རྟོག་ཕྲ་རགས་ལྡང་འགྱུར་བ། གང་ཡང་བདེན་པར་
མ་གྲུབ་ངོ་ཐོག་དེར།། རང་ཞི་རང་ཡལ་གྱུར་ན་འགྱུ་རིག་གཉིས། གདུལ་བྱ་འདུལ་
བྱེད་འཛིན་པ་འཁྲུལ་པའི་བློ། །དེ་ཕྱིར་གནས་ཀྱང་ངོ་བོ་སྟོང་པ་ལ། འགྱུ་ཡང་
སྟོང་པའི་གནས་སྐབས་ལས་གཞན་ཅི།༎ གང་ཡང་རིག་སྟོང་རྗེན་པ་འདི་ཉིད་ལས།།
གཞན་པའི་ཉམས་སུ་ལེན་བྱར་མ་མཆིས་སྙམ།། འོན་ཀྱང་རང་སེམས་སྟོང་ཉིད་
ཟང་ཐལ་དུ།། ཡེ་ནས་འགྱུར་བ་མེད་པར་མ་ཤེས་ན།། སླར་ལ་སྟོང་པ་བློ་ཡིས་བཟོ་
བྱེད་དེ།། ཡིད་བྱེད་སྒོམ་པ་རང་མགོ་བསྐོར་བའི་རྒྱུ༎ རང་སེམས་སྟོང་པ་རིག་པའི་
སྙིང་པོ་ཅན༎ སྤྲོས་པའི་མཐའ་བྲལ་བདེ་བ་ཆེན་པོའི་ངང་།། ཕྱོགས་དང་མཐར་
ལྷུང་མེད་པར་དེ་བཞིན་ཉིད།། ཡེ་ནས་རང་གནས་ཤེས་པ་ལྟ་བ་ལགས།། སེམས་
ཉིད་རྣལ་མ་ཟང་ཐལ་ཆེན་པོའི་ངང་།། བཟོ་མེད་ལྷུག་བཞག་རང་ཤར་རྗེན་པ་ཉིད༎
རྩེ་གཅིག་ཡེང་མེད་དྲན་པའི་རྒྱུན་སྐྱོངས་ཤིང་༎ སྒྲིབ་མེད་ངང་དུ་གནས་པ་སྒོམ་
པ་ལགས།། འཛིན་མེད་རིག་པ་རྒྱ་ཡན་ཆེན་པོའི་ངང་།། བྱ་བྱེད་གང་ཡང་ཆུ་ལ་རི་
མོ་བཞིན། ཐམས་ཅད་བདེན་མེད་སྒྱུ་མའི་རྣམ་རོལ་དུ།། སྤང་བླང་དམིགས་གཏད་
བྲལ་བ་སྦྱོད་པ་ལགས།། འཁོར་བ་མ་སྤང་སངས་རྒྱས་མ་བསྒྲུབས་པར༎ གདོད་
76

ཞལ་གདམས་དང་བླ་བསྟོད་གསོལ་འདེབས་སོགས་ཀྱི་སྐོར།
ནས་འཕོ་འགྱུར་བྲལ་བའི་ངོ་བོ་ཉིད།། རང་ལ་རང་ཤར་རང་རིག་འགྱུར་མེད་སྐུ།།
ཡེ་གནས་ཐོག་ཏུ་ཕྱིན་པ་འབྲས་བུ་ལགས།།
མདོར་ན་རང་སེམས་སྟོང་པ་ཟང་ཐལ་
ཆེ།། གསལ་རྒྱུ་མེད་དེ་རིག་པའི་རང་ངོ་སྟོང་།། སྟོང་རྒྱུ་མེད་དེ་གཏིང་གསལ་འོད་
པོ་ཆེ༎ ཡོད་པ་མ་ཡིན་བཙལ་བས་རྙེད་མ་གྱུར། མེད་པ་མ་ཡིན་དུས་གསུམ་འདུ་
འབྲལ་མེད།། སྐྱེ་བ་མེད་དེ་ངོ་བོ་ཀ་ནས་དག །འགགས་པ་མེད་དེ་ཀུན་འབྱུང་མཛོད་
པོ་ཆེ། གནས་རྒྱུ་མེད་དེ་གཞི་དང་རྩ་བ་བྲལ།། འགྱུ་རྒྱུ་མེད་དེ་ངོ་ཉིད་གཡོ་བ་མེད།།
གཅིག་ཏུ་མ་ངེས་རྣམ་པར་སོ་སོར་གསལ། མང་པོ་མ་ཡིན་མཉམ་ཉིད་གདལ་པ་ཆེ།།
དཔེ་ཡིས་མཚོན་མེད་ཚིག་གི་བརྗོད་པ་བྲལ། བལྟས་པས་མཐོང་མེད་མ་བལྟས་
ལྷང་ངེ་གསལ༎ བསྒོམས་ཀྱང་རང་ལ་མ་བསྒོམ་ཀྱང་ནི་རང་།། རང་ལ་རང་ཤར་
རང་ངོ་མཐོང་བ་མེད།། མཐོང་མེད་ངང་དུ་མ་བཅོས་ལྷུག་པ་རུ།། རང་བཞག་དྲན་
པའི་རང་ཚུགས་མ་ཤོར་བ། རྟག་ཏུ་ཡེངས་བ་མེད་པར་བསྒོམས་མཛོད་དང༌།།
ཕྲ་རགས་རྣམ་རྟོག་རང་སེམས་རང་ཞི་ནས། རང་གསལ་ཤེས་པ་ངོ་བོ་སྟོང་བཞིན་དུ།།
གཡོ་མེད་ངང་དུ་འགྱུར་མེད་གནས་གྱུར་ཏེ།། བདེ་ཆེན་བོན་སྐུ་རང་ལས་མངོན་
འབྱོན་འགྱུར།། དེ་སྐད་ཤར་རྫའི་སྤྲང་པོ་མངྒ་ལ། གོང་བཙུན་ནམ་འོད་ཅེས་བྱས་
བསྐུལ་བའི་ངོར།། གང་དྲན་ཡི་གེར་བཀོད་འདི་དགེ་གྱུར་ཅིག །